Ανδρέας Καραγκούνης

Ο Ανδρέας Καραγκούνης (Βόνιτσα, Μάρτιος 1943  - Αθήνα, 26 Φεβρουαρίου 2012), του Βελισάριου, ήταν Έλληνας γιατρός και πολιτικός, που διετέλεσε βουλευτής Αιτωλοακαρνανίας και υφυπουργός.

 Βιογραφία 
Γεννήθηκε στη Βόνιτσα και έκανε ιατρικές σπουδές στο Πανεπιστήμιο Αθηνών. Τη δεκαετία του '80 ανέλαβε διευθυντής του Παθολογικού τμήματος του Γενικού Νοσοκομείου Αγρινίου και αρκετές δεκαετίες αργότερα του Σισμανόγλειου Νοσοκομείου των Αθηνών.Έφυγε από τη ζωή ο πρώην υπουργός και βουλευτής Ανδρέας Καραγκούνης, zougla.gr, 27-2-2012, ανάκτηση 26-2-2016. Ήταν επίσης ιδρυτικό μέλος της Ένωσης Ιατρών Νοσοκομείων Αθηνών - Πειραιώς (ΕΙΝΑΠ) και νωρίτερα επικεφαλής του επιστημονικού συμβουλίου του νοσοκομείου Αγρινίου.

Παντρεύτηκε την Παναγιώτα Χριστοδούλου και απέκτησαν 5 γιους.Βιογραφικό Κωνσταντίνου Α. Καραγκούνη, Βουλή των Ελλήνων, ανάκτηση 26-2-2016.

 Πολιτική σταδιοδρομία 
Ο Ανδρέας Καραγκούνης έγινε μέλος της νεολαίας της ΕΡΕ προδικτατορικά και μεταπολιτευτικά της ΟΝΝΕΔ.
Εξελέγη βουλευτής για πρώτη φορά στις εκλογές του Ιουνίου του 1989 με το κόμμα της Νέας Δημοκρατίας. Επανεξελέγη στις εκλογές που διεξήχθησαν τον Νοέμβριο της ίδιας χρονιάς και σε εκείνες του 1990. Θητείες στο Κοινοβούλιο, δικτυακός τόπος Βουλής των Ελλήνων, ανάκτηση 28-11-2015. Στις 3 Δεκεμβρίου 1992 διορίστηκε υφυπουργός Γεωργίας, θέση στην οποία παρέμεινε ως τις 12 Οκτωβρίου 1993.Πέθανε ο πρώην βουλευτής Ανδρέας Καραγκούνης, newsbomb.gr, 27-2-2012, ανάκτηση 26-2-2016. Επανεξελέγη με τη Νέα Δημοκρατία (έχοντας περάσει και από τη ΔΗΑΝΑ) στις εκλογές του 1993, 1996 και του 2004.

Απεβίωσε στην Αθήνα το 2012, έπειτα από έμφραγμα του μυοκαρδίου και η κηδεία του έγινε στη γενέτειρά του, Βόνιτσα, από τον ιερό ναό του Αγίου Σπυρίδωνα, χοροστατούντος του Μητροπολίτη Αιτωλίας και Ακαρνανίας Κοσμά.

Γιος του είναι και ο Κωνσταντίνος Καραγκούνης, επίσης βουλευτής (από το 2009) και εκπρόσωπος Τύπου της Νέας Δημοκρατίας.

 Παραπομπές 

Κατηγορία:Έλληνες παθολόγοι
Κατηγορία:Βουλευτές Αιτωλοακαρνανίας
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες υφυπουργοί Γεωργίας